**Velobrauciens „Līkloči papardēs 2016”**

**NOLIKUMS**

1. **Mērķis:**
* veicināt tautas sporta attīstību;
* popularizēt un veicināt riteņbraukšanas sportu;
* iesaistīt fiziskās aktivitātēs dažāda vecuma dalībniekus;
* popularizēt veselīgu dzīvesveidu;
* noteikt ātrākos velobraucējus.
1. **Organizatori:**

Velobraucienu rīko Ilzenes pagasta pārvalde sadarbībā ar Alūksnes novada domi, SKIM centru

 „Dailes” un vietējiem velosporta entuziastiem.

1. **Vieta un laiks:**

 Velobrauciens notiek 23.06.2016. plkst.12.00 Ilzenē pie SKIM centra „Dailes”

* reģistrēšanās velobraucienam sacensību dienā no plkst.10:30 līdz plkst.11:30;
* plkst.12:00 starts bērnu un senioru braucienam;
* plkst.12:30 starts sporta klasei un tautas klasei.
1. **Starta grupas un distances:**
* bērni līdz 6 gadu vecumam (2010.dz.g. un jaunāki) ~ 1 km;
* seniori (1956. dz.g. un vecāki) ~ 1km;
* zēni, meitenes (2004. – 2009.) ~ 2km;
* sievietes, vīrieši (2003.dz.g. un vecāki) ~ 5km;
* sievietes, vīrieši (2003.dz.g. un vecāki) ~ 11 km;
* sporta klase sievietes, vīrieši ~ 22 km;
* komandu cīņa ~ 11 km. Komandas sastāvā 4 dalībnieki, no kuriem vismaz viena ir sieviete.
1. **Pieteikšanās:**

**S**acensību dienā. Numurus izsniedz reģistrācijas kārtībā.

Dalības maksas:

* bērniem līdz 6 gadu vecumam un senioriem – bez maksas;
* bērniem un skolēniem no 7 – 12 g.v. – EUR 1,- ;
* skolēniem no 13 g.v., jauniešiem, pieaugušajiem – EUR 2,- ;
* sporta klasei – EUR 5- ;
* komandām – EUR 7,-.
1. **Protesti.**

Protests iesniedzams rakstveidā sacensību rīkotājiem 1 (vienas) stundas laikā pēc finiša, iemaksājot drošības naudu EUR 15,- apmērā. Protesta apmierināšanas gadījumā drošības nauda tiek atmaksāta.

1. **Vērtēšana un apbalvošana.**

Katrā grupā, izņemot bērnus līdz 6 gadu vecumam un seniorus, rezultātus vērtē atsevišķi sieviešu un vīriešu konkurencē.

Godalgoto vietu ieguvēji tiek apbalvoti ar diplomiem, medaļām un sponsoru sarūpētām balvām (gan individuāli, gan komandās).

 Visi četri komandas dalībnieki finišē reizē.

 Sacensību dalībnieks, kurš visātrāk veicis 11 km distanci un ir deklarēts Ilzenes pagasta iedzīvotājs,

 saņem Ilzenes pagasta kausu.

Apbalvošana notiek pie SKIM centra „Dailes” pēc sacensībām.

***Sīkāka informācija – 29188850*** *(Viesturs)*